Diari Oficial de la Generalitat Valenciana


Sumari del DOGV 4170, del 17-01-2002 (2002/94)

Informació pública de les bases per a cobrir una plaça del cos de policia local d'intendent principal, vacant a la plantilla de l'Ajuntament de Paterna.
--------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/94


Data del document
:   10-12-2001

Organisme emissor
:   Ajuntament de Paterna

Tipus de document
:   Convocatòria

Anàlisi jurídica

 Descriptors 

:   * Paterna
    * policia
    * concurs administratiu
    * administració local

Informació pública de les bases per a cobrir una plaça del cos de policia local d'intendent principal, vacant a la plantilla de l'Ajuntament de Paterna. [2002/Q94]
  
De conformitat amb l'oferta de treball públic aprovada per la Comissió de Govern, en la sessió feta en data 25 de maig de 2001, i d'acord amb les bases aprovades per la Comissió de Govern en sessió de data 3 de desembre de 2001, en ús de les atribucions que li confereix l'article 41.14.a del Reglament d'Organització, Funcionament i Règim Jurídic de les Entitats Locals, es convoquen proves selectives per a cobrir, en propietat, una plaça d'intendent principal de la policia local i que, a continuació, es transcriuen:
  
Bases per a la provisió d'una plaça del cos de policia local, categoria d'intendent principal, vacant en la plantilla de l'Ajuntament de Paterna.
  
Bases de la convocatòria per a proveir en propietat una plaça de policia local, escala superior, categoria d'intendent principal, de conformitat amb allò disposat en la Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de 19 d'abril, de la Generalitat Valenciana; Decret 88/2001, de 24 d'abril, del Govern Valencià, i la resta de normes d'aplicació.
  
Primera. Objecte de la convocatòria
  
L'objecte de la present convocatòria és la provisió en propietat, mitjançant oposició per torn lliure, d'una plaça d'intendent principal de la policia local, escala d'administració especial, subescala serveis especials, classe policia local, escala superior, corresponent-li el nivell A de titulació, oferida entre els policies locals de la Comunitat Valenciana.
  
Segona. Requisits dels aspirants
  
Per tal de ser admesos en la realització de les proves selectives, els aspirants hauran de reunir els següents requisits en la data en què acaba el termini de presentació d'instàncies:
  
a) Tenir la nacionalitat espanyola.
  
b) Estar en possessió del títol de doctor, llicenciat, enginyer, arquitecte o equivalent en la data que finalitza el termini de presentació d'instàncies.
  
c) No patir cap malaltia o defecte físic que impedisca el desenvolupament de les funcions i tenir una estatura mínima de 1,65 metres els homes i 1,60 metres les dones.
  
d) Tenir complits 18 anys i no mancar menys de 10 anys de l'edat que s'establisca per a la jubilació. Ambdues edats es refereixen al dia que finalitza el termini de presentació d'instàncies.
  
e) No haver sigut separat mitjançant expedient disciplinari del servei de l'estat, de les comunitats autònomes o de les entitats locals ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció de vehicles de les classes A i B, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
Tercera. Presentació d'instàncies i documentació annexa
  
3.1 Les instàncies per a prendre part en la present convocatòria es dirigiran a l'alcalde president d'este ajuntament, i pot utilitzar-se la instància model que facilitarà l'oficina d'informació municipal. Les instàncies es presentaran en el Registre General o de la manera que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir del següent al de la publicació de l'extracte d'esta convocatòria en el Boletín Oficial del Estado.
  
En les instàncies per a prendre part en esta convocatòria, els aspirants hauran de manifestar que reuneixen tots i cadascun dels requisits exigits en estes bases i que es comprometen a prestar el preceptiu jurament o promesa.
  
3.2 A les instàncies s'acompanyarà:
  
a) Justificant d'haver ingressat en la caixa municipal, mitjançant ingrés bancari o per gir postal o telegràfic, els drets d'examen que es fixen en 15.000 pessetes. Els ingressos els pagaran els aspirants a Bancaixa, oficina principal de Paterna, situada a la plaça Major, número 1, en el compte corrent número 8597014059, a nom de l'Ajuntament de Paterna, o bé, mitjançant un gir postal, segons preceptua la Llei de Procediment Administratiu Comú. El justificant de pagament de la taxa es realitzarà amb la impressió del segell de l'entitat bancària en la sol·licitud, o bé acompanyant còpia del resguard del gir postal, que caldrà presentar unit a la sol·licitud de participació en el procés selectiu.
  
b) En sobre tancat la memòria projecte a la qual es refereix el quart exercici de les proves selectives.
  
Quarta. Admissió d'aspirants
  
Per a ser admesos a les proves selectives hi ha prou amb el fet que els aspirants manifesten en les seues instàncies que reuneixen totes i cadascuna de les condicions exigides en estes bases, referides a la data de finalització del termini de presentació d'instàncies, que presenten dins un sobre tancat la memòria projecte sol·licitada i que hagen pagat els drets d'examen.
  
Una vegada expirat el termini de presentació d'instàncies, mitjançant la resolució d'Alcaldia, s'aprovarà el llistat d'aspirants admesos i exclosos. La dita resolució es publicarà en el Butlletí Oficial de la Província de València, en el Diari Oficial de la Generalitat Valenciana i al tauló d'anuncis de l'ajuntament, i es concedirà un termini de 10 dies perquè els aspirants exclosos esmenen defectes. No obstant això, les errades de fet podran esmenar-se en qualsevol moment, d'ofici o a petició de l'interessat. Una vegada transcorregut el dit termini, sense que es formule cap reclamació, s'entendran com a definitives els dits llistats i Alcaldia resoldrà les reclamacions presentades.
  
Cinquena. Tribunal qualificador
  
El tribunal qualificador estarà compost pels següents membres, tots ells amb veu i vot:
  
President: l'alcalde president de l'ajuntament o el regidor en qui delegue.
  
Secretari: el de la corporació o funcionari en qui delegue, el qual actuarà, a més, com a vocal.
  
Vocals:
  
- Un representant designat per la Direcció General de la Generalitat Valenciana competent en matèria de policia local.
  
- Un representant designat per la Direcció General de la Generalitat Valenciana competent en matèria d'administració local.
  
- El cap del cos de la policia local de la corporació convocant o, si escau, un funcionari de la corporació d'igual o superior categoria, preferentment pertanyent al cos de la policia local.
  
Representació dels treballadors:
  
- Un empleat públic de l'Ajuntament de Paterna, designat per cadascuna de les seccions sindicals amb representació en la Junta de Personal d'este ajuntament.
  
La designació dels membres del tribunal inclourà la dels respectius suplents.
  
La corporació sol·licitarà dels òrgans corresponents la designació dels seus respectius representants, la qual haurà d'efectuar-se en el termini dels 20 dies següents al de la recepció de la sol·licitud. El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física. Si escau, el seu nomenament es farà públic junt amb el del tribunal.
  
Tots els vocals del tribunal posseiran igual o superior titulació acadèmica que l'exigida per als llocs de treball ofertats.
  
Tots els membres del tribunal que actuen en qualitat de vocals hauran de pertànyer al mateix o superior grup o categoria de la plaça convocada, podent participar a tots els efectes, exclusivament aquells funcionaris dels cossos de la Policia Local de la Comunitat Valenciana que hagen sigut objecte de classificació a un nou grup o categoria, segons la Llei 6/1999 de 19 d'abril, encara que estos mancaren de la titulació adequada o, si pertoca, estigueren en possessió d'igual o superior titulació acadèmica que l'exigida per a les places convocades.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents, de manera indistinta, i està facultat per a resoldre les qüestions que pogueren suscitar-se en la realització dels processos selectius, i adoptarà els acords necessaris per al seu degut ordre, en tot allò no previst en estes bases i per a l'adequada interpretació de les bases de la convocatòria.
  
En cada sessió del tribunal podran participar els membres titulars i, si estan absents, els suplents, sempre que s'haja fet constar en l'acta de constitució del tribunal la seua participació de manera indistinta; ara bé, no podran substituir-se entre ells dins la mateixa sessió.
  
Si una vegada constituït el tribunal i iniciada la sessió, s'absenta el president, este designarà, d'entre els vocals concurrents, aquell que el substituirà durant la seua absència.
  
Els membres del tribunal podran ser recusats pels aspirants, de conformitat amb allò previst als articles 28 i 29 de la vigent Llei de Procediment Administratiu Comú.
  
Sisena. Començament i desenvolupament de l'oposició
  
La data, hora i lloc de la realització del procés selectiu, junt amb la relació definitiva d'aspirants admesos i exclosos i la composició del tribunal, es publicarà en el Butlletí Oficial de la Província de València i en el tauler d'anuncis de l'ajuntament.
  
Els aspirants seran convocats en crida única, llevat dels casos de força major degudament justificats i estimats lliurement pel tribunal. La manca de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament es determinarà mitjançant un sorteig previ.
  
El tribunal podrà requerir en qualsevol moment als aspirants que acrediten la seua identitat, per tant, aniran proveïts del document nacional d'identitat.
  
Una vegada començades les proves, no serà obligatòria la publicació dels successius anuncis de realització de la resta d'exercicis en el Butlletí Oficial de la Província de València. Estos anuncis hauran de fer-se públics per part del tribunal, en els taulers del Servei de Personal, 12 hores abans del començament d'estes, si es tracta del mateix exercici, o de 48 si es tracta d'un nou exercici.
  
L'actuació dels aspirants donarà començament per la lletra C, segons Resolució dictada per la Direcció General de la Funció Pública, el passat 27 d'abril, i publicada en el Diari Oficial de la Generalitat Valenciana 4.013, de data 4 de juny de 2001.
  
Setena. Procediment de selecció
  
7.1 Fase prèvia.
  
Les proves de selecció que es convoquen constaran de les següents fases i exercicis.
  
a) Prova psicotècnica. De caràcter obligatori i eliminatori. Consistirà a superar els exercicis o proves psicotècniques aptitudinals i de personalitat d'acord amb els criteris mínims establits en l'Ordre de 5 de desembre de 1994.
  
b) Prova de mesura d'alçada.
  
c) Reconeixement mèdic preceptiu. De caràcter obligatori i eliminatori. Consistirà a superar un reconeixement mèdic, d'acord amb el quadre d'exclusions mèdiques contingut en l'Ordre de 22 de desembre de 1997.
  
La qualificació d'estes proves serà d'apte o no apte.
  
7.2 Fase d'oposició.
  
Constarà dels següents exercicis:
  
Primer exercici: proves d'aptitud física. De caràcter obligatori i eliminatori. Consistiran a superar proves d'aptitud física que posen de manifest la capacitat per al desenvolupament del lloc de treball i el contingut i les marques mínimes de les quals seran les següents, segons el quadre d'edats:
  
Barem d'edats masculí:
  
Quadre d'edats Carrera Salt de Natació
  
 resistència longitud 50 m
  
 1.000 m amb carrera
  
Fins a 30 anys 4,20" 3,75 m 60"
  
De 31 a 35 anys 4,50" 3,50 m 1,10"
  
De 36 a 40 anys 5,30" 3,25 m 1,25"
  
De 41 a 45 anys 1.500 m 3,00 m 1,30"
  
De 46 a 50 anys 1.300 m 2,75 m 1,40"
  
Més de 50 anys 1.200 m 2,40 m 1,55"
  
Barem d'edats femení:
  
Quadre d'edats Carrera Salt de Natació
  
 resistència longitud 50 m
  
 1.000 m amb carrera
  
Fins a 30 anys 4,50" 3,10 m 1,10"
  
De 31 a 35 anys 5,20" 2,90 m 1,20"
  
De 36 a 40 anys 6,00" 2,70 m 1,35"
  
De 41 a 45 anys 1.300 m 2,50 m 1,45"
  
De 46 a 50 anys 1.200 m 2,30 m 1,55"
  
Més de 50 anys 1.000 m 2,10 m 2,10"
  
La qualificació d'este exercici serà d'apte o no apte i s'hauran de superar, com a mínim, dues de les proves per a ser qualificat com a apte.
  
Segon exercici: qüestionari. De caràcter obligatori i eliminatori.
  
Consistirà a contestar correctament, per escrit, un qüestionari de 100 preguntes, amb quatre respostes alternatives, una d'elles certa, en un temps màxim d'1 hora i 30 minuts, relacionat amb temes professionals de policia (Constitució espanyola, organització de l'estat, estatut d'autonomia, règim local, policia, dret administratiu, dret penal, policia administrativa, psicosociologia i policia de trànsit i circulació) del temari que es recull en l'annex d'estes bases. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 10 punts i s'haurà d'obtenir una qualificació de 5 punts per a superar-lo.
  
Tercer exercici: de caràcter obligatori i eliminatori.
  
Consistirà a realitzar un exercici escrit, durant un temps màxim de dues hores, que fixarà el tribunal abans de la seua realització i, que versarà sobre el desenvolupament d'un suposat policíac sobre les activitats, funcions i serveis propis de la plaça a la qual s'opta, relacionant el dit supòsit amb el temari que s'inclou en l'annex d'estes bases. L'exercici podrà ser llegit en sessió pública davant el tribunal que podrà formular les preguntes o aclariments que hi jutge oportuns. Es valorarà la claredat d'idees i el coneixement d'allò exposat.
  
La qualificació d'este exercici serà de 0 a 10 punts i per a superar-lo s'haurà d'obtenir un mínim de 5 punts.
  
Quart exercici: memòria projecte. De caràcter obligatori i eliminatori.
  
Presentació i exposició oral durant una hora d'un estudi que continga un organigrama estructural i funcional, d'una extensió mínima de cinquanta folis i una màxima de setanta, mecanografiats a doble espai i a una sola cara, grandària DIN A-4, sobre la fonamentació legislativa constitucional dels cossos de la policia local i l'organització, problemàtica, funcions i serveis del Cos de la policia local a una ciutat de 50.000 habitants, amb diversos nuclis de població diferenciats, i s'admetran esquemes representatius. El tribunal podrà formular les preguntes o aclariments que hi jutge oportuns. Es valorarà la claredat d'idees i el coneixement d'allò exposat.
  
La qualificació d'este exercici serà de 0 a 10 punts i per a superar-lo, s'haurà d'obtenir un mínim de 5 punts.
  
Cinqué exercici: temes locals. De caràcter obligatori i no eliminatori.
  
Consistirà a contestar correctament, per escrit, un qüestionari mínim de 25 preguntes, amb quatre respostes alternatives, una d'elles certa, en un temps màxima d'una hora, sobre els temes locals relacionats amb l'annex del temari que es recull en estes bases. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 5 punts.
  
Sisé exercici:de caràcter obligatori i no eliminatori.
  
Coneixements del valencià. Consistirà a realitzar una prova gramatical i lingüística, tipus qüestionari a nivell mitjà, en un temps màxim d'una hora.
  
La qualificació d'este exercici serà de 0 a 2 punts.
  
Vuitena. Curs selectiu
  
Els aspirants que superen les fases d'oposició, prèvia la presentació de la documentació exigida en les bases de la convocatòria, hauran de superar a l'Institut Valencià de Seguretat Pública, un curs de caràcter selectiu, de contingut teoricopràctic.
  
2. En cada convocatòria, els aspirants que no superen el curs de selecció i formació podran incorporar-se al curs immediatament posterior. De no superar este segon curs, quedaran definitivament decaiguts en el seu dret a participar en el procés de selecció instat.
  
3. Tot aquell que no puga realitzar el curs selectiu per compliment del servei militar, prestació social substitutòria o, per qualsevol causa de força major, degudament justificada i estimada per l'administració, l'efectuaran, de no persistir les dites circumstàncies, en la convocatòria immediata posterior.
  
4. Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local, en els municipis de la Comunitat Valenciana, quedaran exemptes de realitzar-lo, mitjançant resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de quatre anys des de la data de realització i superació d'este i, no s'haguera alterat substancialment el seu contingut.
  
Durada:
  
El curs selectiu tindrà una durada de 350 hores lectives.
  
Qualificació:
  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública i, la seua valoració es realitzarà en base a criteris objectius que tindran en compte, entre d'altres, els següents extrems: assimilació dels coneixements impartits, responsabilitat, dedicació, actituds enfront el professorat i la resta d'alumnes i tots aquells aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Funcionaris en pràctiques:
  
Mentre que es realitze el curs teoricopràctic, els aspirants seran nomenats funcionaris en pràctiques de les respectives corporacions locals, amb els drets inherents a la dita situació i percebran, en tot cas, les retribucions íntegres del lloc al qual aspiren.
  
Novena. Nomenament
  
1. Una vegada finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local, la relació dels aspirants que l'hagen superat, amb indicació de la qualificació obtinguda, als efectes del seu nomenament com a funcionaris de carrera. Igualment, comunicarà la relació dels aspirants que no hagen superat el curs teoricopràctic.
  
2. Els nomenaments hauran d'efectuar-se dins el termini màxim de 15 dies, comptats des de la comunicació de l'Institut Valencià de Seguretat Pública.
  
3. Una vegada l'Institut Valencià de Seguretat Pública efectue la dita comunicació i no formalitzat el nomenament dins el termini assenyalat al paràgraf anterior, l'ajuntament haurà d'abonar a l'aspirant la totalitat de les retribucions corresponents al lloc de treball al qual aspira.
  
Deu. Presentació de documents
  
Els aspirants proposats pel tribunal hauran d'aportar davant la corporació, dins el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigit, segons la corresponent convocatòria.
  
- Declaració de no haver sigut separat mitjançant expedient disciplinari en qualsevol administració o treball públic, així com de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tingueren la condició de funcionaris de carrera quedaran exemptes de justificar documentalment les condicions generals que ja hagueren sigut acreditades per a obtenir el seu anterior nomenament. En tot cas, hauran de presentar original i fotocòpia compulsada del seu nomenament com a funcionaris de carrera i el títol acadèmic exigit.
  
Els qui, dins el termini indicat i, excepte casos de força major, no presentaren la documentació, no podran ser nomenats funcionaris i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjudici de la responsabilitat en què pogueren haver incorregut per falsedat en la seua instància.
  
En cas que l'aspirant siga exclòs per no presentar la documentació o bé, per falsedat d'esta, el tribunal podrà proposar la inclusió en el llistat d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que el que resulta d'estes.
  
Onze. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon ordre del procés selectiu. Pel que fa a allò no previst en les presents bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, Decret 88/2001, de 24 d'abril, del Govern Valencià, i la resta de normes de desenvolupament.
  
Dotze. Recursos
  
Contra les presents bases i tots aquells actes administratius definitius que es deriven d'estes, els interessats podran interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Tretze. Publicació
  
Estes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX
  
Programa intendent policia local
  
Tema 1. Característiques generals i fórmula de la Constitució: característiques generals de la Constitució. La Constitució en sentit propi: la fórmula política de la Constitució. La fórmula política de la Constitució espanyola de 1978. La Constitució en l'ordenament espanyol.
  
Tema 2. Els drets fonamentals en la Constitució: drets, valors i béns constitucionalment protegits. Les bases del sistema: el doble principi de llibertat i dignitat. La protecció internacional i les seues conseqüències internes. La tipologia dels drets fonamentals. El sistema de garanties. La doctrina de la posició preferent de determinats drets.
  
Tema 3. El principi d'igualtat: la concepció individualista de la igualtat. La transformació de la igualtat: la igualtat substancial. La naturalesa del dret a la igualtat. La igualtat i les relacions entre particulars. Igualtat i diferència de tracte: els tests d'igualtat. Les categories sospitoses.
  
Tema 4. Partits polítics i representació: els partits en la Constitució. El règim jurídic dels partits. Els sistemes de partits espanyols. El fenomen de la representació.
  
Tema 5. Els sistemes electorals espanyols: l'article 23 de la Constitució i la distribució de competències en matèria electoral. Les característiques comunes dels sistemes electorals espanyols. Els distints sistemes electorals. Els efectes del sistema electoral espanyol. La representació, el dret a mantenir-se en el càrrec i a exercir les funcions pròpies d'este.
  
Tema 6. Les Corts Generals. Bicameralisme i Estatut dels Parlamentaris. El Parlament en l'estat constitucional. El bicameralisme en la Constitució. La reforma del Senat. L'Estatut dels Parlamentaris.
  
Tema 7. L'organització i el treball dels parlamentaris. Els reglaments parlamentaris. L'organització interna de les cambres. El treball parlamentari.
  
Tema 8. Les potestats del Parlament. La potestat legislativa. La potestat financera. El poder de control.
  
Tema 9. Els instituts de democràcia semidirecta: iniciativa popular, plebiscit i referèndum. La iniciativa legislativa popular. Els referèndums.
  
Tema 10. El Govern: l'executiu col·legiat. L'organització del Govern. L'Estatut de Govern. Executiu i funcions de govern.
  
Tema 11. El Govern: funcions i potestats. La funció governativa. La funció administrativa. Les funcions i potestats normatives.
  
Tema 12. El Govern, les Corts i el rei. Les relacions Govern-Parlament i la crisi. El sistema de govern parlamentari espanyol. El paper del cap de l'estat. La successió hereditària. El principi de confiança. El principi de responsabilitat. La dissolució del Parlament.
  
Tema 13. La funció jurisdiccional: la seua estructura. El poder judicial i la funció jurisdiccional. Els sistemes de selecció de jutges. La inamovibilitat judicial. Independència judicial i vinculació a la llei. El poder judicial i l'administració de justícia: l'autonomia de la magistratura. La jurisprudència, jutges i poder judicial. L'ordenació constitucional del ministeri fiscal.
  
Tema 14. Els òrgans amb rellevància constitucional. La jurisdicció comptable: el Tribunal de Comptes. La funció consultiva: el Consell d'Estat. la tutela dels drets constitucionals: el defensor del poble.
  
Tema 15. L'organització territorial espanyola: les comunitats autònomes. Els estatuts d'autonomia. L'article 2 de la Constitució.
  
Tema 16. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. La resta d'institucions que componen la Generalitat Valenciana. Competències. Administració de justícia.
  
Tema 17. L'administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que compren l'administració local.
  
Tema 18. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 19. El municipi. Òrgans col·legiats de govern: l'ajuntament ple. La comissió de govern. Òrgans consultius i participatius. Les comissions informatives. Les juntes de districte.
  
Tema 20. La capacitat jurídica de les administracions públiques. La competència. La fixació i distribució de la competència entre administracions públiques. Centralització i descentralització. Delegacions i advocacions intersubjectives. Conflictes i qüestions de competència. Les relacions entre les administracions públiques. Tutela o fiscalització.
  
Tema 21. Les atribucions dels òrgans de l'administració. Les relacions entre els òrgans de l'administració. Jerarquia i coordinació. Circulars i instruccions. Concentració i desconcentració. Advocació. Delegació. Substitució. Conflicte d'atribucions.
  
Tema 22. El concepte de servei públic. La creació de serveis públics. Classes de serveis públics. La nacionalització de serveis. Activitats econòmiques de les entitats locals. Les facultats dels titulars dels serveis. Formes de gestió dels serveis públics.
  
Tema 23. L'element humà de l'organització administrativa. El concepte de funcionari públic. Classes de funcionaris. Relacions del funcionari amb l'administració. Els elements reals de l'organització administrativa (remissió).
  
Tema 24. Responsabilitat dels funcionaris. Reglament del règim disciplinari. Indicació d'expedients.
  
Tema 25. Obligacions i competències dels ajuntaments. Les ordenances municipals. Els bans d'alcaldia.
  
Tema 26. Ordenances municipals. Concepte i classes. Infraccions. Potestat sancionadora. Principals infraccions a bans i ordenances.
  
Tema 27. Focs artificials: classes d'artificis pirotècnics. Muntatge d'espectacles. Distància dels focs i protecció personal.
  
Tema 28. Reglamentació en matèria d'activitats molestes, insalubres, nocives i perilloses.
  
Tema 29. Normativa sobre auto-taxis i auto-turismes. Documentació necessària d'estos vehicles: requisits, taxes, competències i infraccions.
  
Tema 30. Vies públiques: revetlles, guals, veles, instal·lacions de taules i cadires, contenidors, grues i material de construcció. Òrgan competent per a la seua autorització.
  
Tema 31. Venda ambulant. Requisits. Modalitats de venda ambulant. Policia local i venda ambulant.
  
Tema 32. Les llicències per a usos i activitats.
  
Tema 33. La mendicitat. Aspectes legals.
  
Tema 34. La seguretat ciutadana. Autoritats competents. Funcions de la policia local i actuacions en col·laboració amb la resta dels cossos i forces de seguretat. Policia governativa i policia judicial.
  
Tema 35. La policia local, conceptes previs. Missions i objectius. Estructura orgànica i funcional.
  
Tema 36. El binomi policia local-ciutadà. Conceptes previs. Relació i finalitat. Suports ètics. Normes d'actuació.
  
Tema 37. Ordenament legislatiu de la policia local. Principis bàsics d'actuació. Disposicions estatutàries comunes. Règim disciplinari.
  
Tema 38. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.
  
Tema 39. L'Institut Valencià de Seguretat Pública. Regulació legal. Finalitats i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El Registre de Policies Locals.
  
Tema 40. El Codi Penal. Concepte de delicte i falta. Graus d'execució del delicte. Accions i omissions. Frau i culpa. Autors, còmplices i encobridors.
  
Tema 41. Delictes contra les persones: de l'homicidi i les seues formes. De l'avortament. De les lesions del fetus.
  
Tema 42. Delictes contra la llibertat sexual: de les agressions sexuals. Dels abusos sexuals. De l'assetjament sexual. Dels delictes d'exhibicionisme i provocació sexual. Delictes relatius a la prostitució. Disposicions comunes.
  
Tema 43. Delictes contra el patrimoni i l'ordre socioeconòmic. Dels furts. De l'extorsió. Del robatori i furt d'ús de vehicles. De la usurpació. De les defraudacions. L'article 268 del Codi Penal.
  
Tema 44. Delictes contra l'administració Pública. Prevaricació i altres comportaments injusts: abandonament de destinació i l'omissió del deure de perseguir delictes; desobediència i denegació d'auxili; infidelitat en al custòdia de documents i de la violació de secrets.
  
Tema 45. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 46. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat vial constitutives de delicte.
  
Tema 47. Faltes contra les persones. Faltes contra el patrimoni. Faltes contra els interessos generals. Faltes contra l'ordre públic.
  
Tema 48. El procediment d'Habeas Corpus. L'exercici del dret de defensa. Denúncia i querella. Dret a la llibertat i seguretat personal.
  
Tema 49. El procés. Dret processal penal.
  
Tema 50. Dret processal: regulació legal. Titularitat del Dret. Objecte material: el domicili. Pressuposts. La pràctica del registre. La intervenció del secretari judicial. De la comprovació del delicte i assegurament del delinqüent.
  
Tema 51. La presó provisional i llibertat provisional. Mesures cautelars reals. La fiança i l'embargament.
  
Tema 52. El Codi de la Circulació. Tipificació de les principals infraccions.
  
Tema 53. Les infraccions més habituals en matèria de circulació urbana. Infraccions constitutives de delicte. Procediment sancionador.
  
Tema 54. Normes generals de circulació. L'assegurança obligatòria.
  
Tema 55. Nivells sonors permesos en vehicles. Inspecció Tècnica de Vehicles. Vehicles especials.
  
Tema 56. La circulació. Òrgans competents.
  
Tema 57. Els accidents de trànsit: concepte i consideracions prèvies. Causes. Classes i fases.
  
Tema 58. Alcoholèmia. Concepte. Normes per a la realització de la prova d'alcoholèmia.
  
Tema 59. Persones obligades a sotmetre's a la prova de detecció. Aspectes processals de la prova d'alcoholèmia. La pràctica de la prova d'alcoholèmia. Aspectes penals.
  
Tema 60. Les disposicions de desenvolupament de la Llei sobre Trànsit, Circulació de Vehicles de motor i Seguretat Vial.
  
Tema 61. Farmacodependència. La droga. Dependència física i psíquica. La tolerància. El drogoaddicte. Classificació de les drogues.
  
Tema 62. El cànem i els seus derivats; grifa o marihuana, haixix i oli d'haixix; efecte del cànem. Opiacis: naturals i sintètics. Cocaínics: efectes i tòxics, al·lucinògens.
  
Tema 63. El trànsit il·legal de drogues.
  
Tema 64. Policia judicial. Policia judicial i policia local.
  
Tema 65. L'atestat policíac. Diligències policíaques.
  
Tema 66. Diligències d'investigació i assegurament en el procés penal. La inspecció ocular. La reconstrucció del fet. El cos del delicte. De la identificació del delinqüent i de les seues circumstàncies personals. Declaració de testimonis. Carejament de testimonis i processats.
  
Tema 67. El document nacional d'identitat. Concepte. Caràcters tècnics. Dades del document. Obligatorietat. Règim sancionador.
  
Tema 68. Establiments i espectacles públics. Administracions competents. Actuació administrativa. L'element personal. Infraccions administratives.
  
Tema 69. Consum. Patrimoni historicoartístic. Educació. Protecció del medi ambient. Protecció Civil.
  
Tema 70. Dret de reunió. Manifestacions en llocs de trànsit públic. Conductes delictives. Infraccions administratives.
  
Tema 71. L'autoritat. Concepte, qualitats i trets. Activitats més característiques de l'autoritat. Estils d'autoritat. Metodologies.
  
Tema 72. Pressa de decisions. El procés de decisió. Poder i autoritat.
  
Tema 73. Tècniques de direcció. El factor temps. Selecció de tasques. Utilització de mitjans. Horaris i programes. Relació autoritat-subordinat. Reunions.
  
Tema 74. La reunió està a punt de ser incontrolable. La reunió s'aparta del seu objectiu. El grup no parla. El grup o part d'ell refusa acceptar les conclusions del director. Els participants discuteixen fermament entre ells.
  
Tema 75. Principis de disciplina activa. Conflictes. Com resoldre els conflictes.
  
Tema 76. Tipus d'ordres. Crida de voluntaris. Causes de la mala interpretació d'ordres. Verificació de l'execució de les ordres.
  
Tema 77. Qualitats d'una bona autoritat. Com actuar. Com atendre queixes (mètodes de les 8 passes).
  
Tema 78. Comportaments col·lectius. Concepte i classificació. Tipologia de les masses segons el mode de produir-se el comportament col·lectiu. Teories psicològiques explicatives del comportament col·lectiu. Possibilitat d'intervenció en els fenòmens col·lectius.
  
Tema 79. El comportament en els desastres. Conductes en les distintes fases d'una catàstrofe. Efectes i conseqüències dels desastres en les persones. El pànic. Reacció davant una situació de desastre.
  
Tema 80. Els grups socials. Grup de pertinença, de referència, menut. Els grups davant la frustració. Característiques del grup. Tècniques del grup.
  
Tema 81. Procés de socialització. Disposició a assumir un paper. Dinàmica de grups. Liderat, paper del líder.
  
Tema 82. La comunicació i la informació. Processos i fluïts de comunicació.
  
Tema 83. La propietat intel·lectual. Subjectes. Objecte. Contingut. Registre de la propietat intel·lectual.
  
Tema 84. Infraccions del dret d'autor i de la propietat industrial.
  
Tema 85. El dret dels béns immaterials. Protecció del disseny. Protecció dels signes distintius. Signes distintius: disposicions generals.
  
Tema 86. El nom comercial. El rètol del establiment.
  
Tema 87. Dret i altres ordres normatives. Dret i usos socials. Dret i moral.
  
Tema 88. Dret i societat. El lloc del dret en les relacions socials. El dret com a factor de control social. Dret i canvi social.
  
Tema 89. L'ordenament jurídic espanyol. El sistema de fonts en l'ordenament jurídic espanyol.
  
Tema 90. La llei. Els reglaments. El costum. La jurisprudència. La doctrina científica.
  
Temes locals
  
Tema 91. Característiques del municipi de Paterna. Història del municipi de Paterna.
  
Tema 92. Festes i tradicions de Paterna. Turisme. Gastronomia. La ceràmica de Paterna.
  
Tema 93. El llistat de carrers. Geografia. Demografia. Nuclis de població. Zones industrials.
  
Tema 94. L'Ajuntament de Paterna. Serveis Municipals. Edificis públics. Principals vies de comunicació. Transports i comunicacions.
  
Cosa que es fa pública per al coneixement general.